A tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/2014. és 54/2104. szám – más jogszabály, 37/2016. és 29/2017. szám) 37. szakaszának 11. bekezdése alapján, valamint A Vajdaság Autonóm Tartomány hatásköreinek meghatározásáról szóló törvény (Az SZK Hivatalos Közlönye, 99/2009. és 67/2012. szám – az Alkotmánybíróság határozata, IUz-353/2009. szám) 79. szakaszával és Az állandó bírósági tolmácsokról szóló szabályzat (Az SZK Hivatalos Közlönye, 35/2010., 80/2016. és 7/2017. szám) 2. szakaszának 2. bekezdésével összhangban, és a tartományi oktatási, jogalkotási, közigazgatási és nemzeti kisebbségi – nemzeti közösségi titkár 128-031-241/2016-1 számú, 2018. november 28-i keltezésű határozata alapján, a tartományi oktatási, közigazgatási és nemzeti kisebbségi - nemzeti közösségi titkárhelyettes

**HIRDETMÉNYT**

tesz közzé

**A VAJDASÁG AUTONÓM TARTOMÁNYBAN MŰKÖDŐ FELSŐ BÍRÓSÁGOK TERÜLETÉRE**

**ÁLLANDÓ BÍRÓSÁGI FORDÍTÓK**

**KINEVEZÉSÉRE**

**I.**

A tartományi oktatási, közigazgatási és nemzeti kisebbségi - nemzeti közösségi titkárhelyettes hirdetményt tesz közzé állandó bírósági fordítók kinevezésére az alábbi területeken:

1. **Újvidéki Felső Bíróság:**

német nyelv – 2; japán nyelv – 1; dán nyelv – 1; holland nyelv – 1; örmény nyelv – 1; olasz nyelv – 1; szlovén nyelv – 2.

1. **Nagybecskereki Felső Bíróság:**

német nyelv – 2; roma nyelv – 2; macedón nyelv – 1; görög nyelv – 1; bolgár nyelv – 1; kínai nyelv – 1; albán nyelv – 1; dán nyelv – 1; török nyelv– 1; cseh nyelv – 1; ukrán nyelv – 1; svéd nyelv – 1; horvát nyelv – 1.

1. **Szabadkai Felső Bíróság:**

német nyelv – 1; olasz nyelv – 1; albán nyelv – 1; fárszi nyelv – 1; spanyol nyelv– 1; bolgár nyelv– 1; román nyelv– 1; török nyelv– 1; lengyel nyelv– 1; görög nyelv– 1; jelnylev – 1.

1. **Mitrovicai Felső Bíróság:**

szlovák nyelv – 1; török nyelv – 1; orosz nyelv - 1; román nyelv - 1; pastu nyelv – 1; fárszi nyelv – 1.

**5. Pancsovai Felső Bíróság:**

bolgár nyelv – 1; ruszin nyelv – 1; örmény nyelv – 1, jelnyelv – 2.

**6. Zombori Felső Bíróság:**

bolgár nyelv – 1; macedón nyelv – 1; jelnyelv – 3.

**II.**

Állandó bírósági fordítójelölt (a továbbiakban: jelölt) az a személy lehet, aki eleget tesz a következő általános és külön feltételeknek, amelyeket a hirdetményben megállapított módon kell bizonyítani:

**Általános feltételek:**

1. nagykorú és lakhelye Vajdaság AT területén van

- a feltétel teljesítését személyi igazolvánnyal (leolvasott chipes igazolvány),

2. a Szerb Köztársaság állampolgára

- a feltétel teljesítését állampolgársági bizonylattal, amely hat hónapnál nem lehet régebbi,

3. legalább felsőfokú végzettséggel rendelkezik (állandó bírósági fordító jelöltek)

- a feltétel teljesítését a felsőfokú végzettségéről szóló oklevéllel,

4. nem szűnt meg korábban munkaviszonyból eredő kötelesség súlyosabb megsértése miatt munkaviszonya az államigazgatási szervekben

- ennek a feltételnek a teljesítése csak azokra a jelöltekre vonatkozik, akik állami szervben voltak vagy vannak munkaviszonyban. A jelölt a feltétel teljesítését írásbeli nyilatkozattal bizonyítja, hogy nem szűnt meg a munkaviszonya az állami szervben fegyelmi intézkedés miatt. A jelölt maga fogalmazza meg és írja alá a nyilatkozatot.

5. nem ítélték legalább hat hónapig terjedő börtönbüntetés letöltésére

- a feltételek teljesítését a Szerbiai Belügyminisztérium illetékes rendőrkapitányságának nyilvántartásából kiadott bizonylattal bizonyítja, amely hat hónapnál nem lehet régebbi.

**Külön feltételek:**

1. meghatározott idegen nyelv esetében megfelelő felsőfokú végzettséggel kell rendelkeznie, vagy teljes mértékben ismernie kell a beszélt vagy írott szöveg forrásnyelvét és célnyelvét

- a feltételek teljesítését:

* a meghatározott idegen nyelv esetében megfelelő felsőfokú végzettségről szóló oklevéllel bizonyítja,
* az előzetesen teljesített nyelvi tudásfelmérésről bizottság által kiadott bizonyítvánnyal,
* a bizottság előtti tudásfelméréssel.

2. ismernie kell az adott célnyelvben és forrásnyelvben használatos jogi szakkifejezéseket

- a feltételek teljesítését a bizottság előtt jogi terminológiából tett szóbeli nyelvvizsgán, illetve a bizottság által a jogi terminológiai ismeretekből előzetesen letett vizsgáról szóló bizonyítvánnyal bizonyítja,

3. a fordítói teendőkben szerzett legalább öt év szakmai tapasztalattal rendelkezik

- a feltételek teljesítését a fordítói teendőkben szerzett tapasztalatról szóló bizonylattal bizonyítja.

**III.**

A jelöltnek a hirdetményre való jelentkezéshez mellékelnie kell a felsorolt bizonyítékok **eredeti vagy** az illetékes szervnél – közjegyzőnél, illetve ahol nincs kinevezett közjegyző, a községi közigazgatási hivatalnál **hitelesített fénymásolatát**.

A II. szakasz 1. bekezdésének 2. és 5. pontja szerinti feltételek teljesítéséről, Az általános közigazgatási eljárásról szóló törvény (Az SZK Hivatalos Közlönye, 18/2016. szám és 95/2018. szám – hiteles értelmezés) 103. szakaszának 2. bekezdésével összhangban a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalból szerzi be.

**IV.**

A tartományi titkár által megalakított bizottság elbírálja a jelöltek kérvényeit és a benyújtott bizonyítékokat, valamint a külön feltételek teljesítésének bizonyítása céljából lefolytatja a nyelvtudás és a jogi terminológia ismeretének ellenőrzését.

A vizsga költségeit a jelölt viseli.

**V.**

A II. pontban foglalt feltételek meglétéről szóló bizonyítékokat tartalmazó jelentkezéseket a hirdetmény megjelenésének napjától számított 15 napon belül kell megküldeni, a következő címre:

Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság (Pokrajinski sekretarijat za obrazovanje, propise, upravu i nacionalne manjine – nacionalne zajednice), Mihajlo Pupin sugárút 16., 21000 Újvidék, a következő megjelöléssel: „*Jelentkezés a Vajdaság AT területén működő felső bíróságok területére állandó bírósági fordítók kinevezésére közzétett hirdetményre.“*

A kérelmeket a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság [www.puma.vojvodina.gov.rs](http://www.puma.vojvodina.gov.rs) honlapján a Feladataink részben – a Bírósági tolmácsok mezőből letölthető formanyomtatványon kell benyújtani.

A késve érkezett, megengedhetetlen, érthetetlen vagy hiányos jelentkezéseket nem vesszük figyelembe.

A nyelvtudást ellenőrző vizsgát legkorábban a jelentkezés benyújtására kijelölt határidő utolsó napjától számított 30 napon belül kell megtartani.

**VI.**

A jelölt - kérelem benyújtása és határozat kiállítása címén - A köztársasági közigazgatási illetékekről szóló törvény 1. díjtétele szerinti **840,00** dinár összeg befizetésére köteles a hirdetményre való jelentkezés benyújtásának alkalmával a Szerb Köztársaság költségvetésének **840-742221843-57, hivatkozási szám: 97 11-223 számú számlájára,** a befizetés rendeltetése: köztársasági közigazgatási illeték, címzett: a Szerb Köztársaság költségvetése.

TARTOMÁNYI OKTATÁSI, JOGALKOTÁSI, KÖZIGAZGATÁSI ÉS

NEMZETI KISEBBSÉGI - NEMZETI KÖZÖSSÉGI TITKÁRSÁG

VAJDASÁG AUTONÓM TARTOMÁNY

SZERB KÖZTÁRSASÁG

128-74-19/2019-02.

2019. április 24.

Milan Kovačević,

a tartományi titkár megbízatásából